section_heading: Opis
paragraph_text: S ruba Konavoskih stijena uskim puteljkom, pretežno betoniranim i s nizovima stuba i metalnih ograda, do dobro skrivene Pasjače se spušta niz strmu liticu. Mjestimično se prolazi i kroz tunele izdubljene u tvrdoj stijeni. Sama plaža je pretežno pješčana, ali ima i dijelova sa šljunkom nastalim usitnjavanjem komada stijena. Paralelna s linijom obale, okrenuta je prema otvorenom moru, koje ju stalno oplakuje valovima, budući da nema otoka u blizini koji bi amortizirali valove. Hladovine ima samo u pojedinim dijelovima dana, i to od okomitih stijena, jer raslinja nema. Morska voda je na plaži čista i bistra, s tirkizno-plavim odbljeskom.